section_heading: Radnja
paragraph_text: U rujnu 2000. godine je jedna ekspedicija znanstvenika pod vodstvom dr. Katsuragija krenula na južni pol gdje je pronađeno tajnovito biće Adam. Još prije su naime nađeni tajni spisi iz Kumrana kraj Mrtvog mora koji su predvidjeli apokalispsu čovječanstva za 2015. godinu, a koja će biti najavljena od tajnovitih bića, tzv. anđela. No kada su znanstvenici počeli istraživati Adama on je pokrenuo mehanizam za samouništenje i pokrenuo Drugi udar ("Second Impact"), katastrofu koja otopila polove Zemlje i uništila pola čovječanstva. Da bi se spriječio Treći udar ("Third Impact") koji bi mogao uništiti cijeli svijet, oformirane su tajne organizacije SEELE i NERV čiji je zadatak boriti se protiv anđela. Oni su klonirali ostatke Adama i stvorili Evangelione (skraćeno Eva), neobična stvorenja nalik na robote visine 50 metara, koji bi trebali štititi ljude.